Pauillac
Pauillac je lučki grad i općina od 4,861 stanovnika na jugozapadu Francuske u Regiji Akvitanija - Departman Gironde.

Pauillac zovu neformalnom prijestolnicom vinogradarske Regije Médoc jer se tu nalaze svjetski poznate vinarije; Château Lafite Rothschild, Château Latour i Château Mouton Rothschild.

Geografske karakteristike 

Grad leži na lijevoj obali Estuarija Gironde, udaljen šesdesetak km sjeverozapadno od centra Bordeauxa i gotovo isto toliko od Biskajskog zaljeva.

Historija
Za Antičkog Rima i ranog srednjeg vijeka tu se nalazila  Villa Rustica, čiji su ostatci pronađeni u 19. vijeku.

Vinova loza se počelo uzgajati tokom 14. i 15. vijeka, ali vrlo skromno. Pravi razvoj vinogradarstva desio se tokom 18. vijeka, tad je 1785. podignuta tvornica stakla za boce.  Odličan posao sa vinima prekinut je pojavom filoksere 1879., 1880. i 1882. Agonija vinogradarstva produžila se do završetka Prvog svjetskog rata. 

Iz luke Pauillaca je 1777. isplovio za Sjevernu Ameriku - Markiz La Fayette borac Američkog rata za nezavisnost.

U Pauillacu je za Prvog svjetskog rata bila smještena Pomorska baza Vojske Sjedinjenih Država - Pauillac-Trompeloup, u kojoj su bili smješteni hidroavioni.

Privreda 
Pauillac je luka specijalizirana za naftu, u njemu se nalazi i velika rafinerija nafte. U okolici (Médoc) se proizvode vrhunska crna vina.

Gradovi pobratimi 

  Pullach im Isartal, Njemačka

Izvori

Vanjske veze 

 Bienvenue à Pauillac 
 Pauillac 

Gradovi u Francuskoj